УПУТСТВО ЗА ПИСАЊЕ ПРИКАЗА ПУБЛИКАЦИЈЕ ЗА ЧАСОПИС „КОРАК БИБЛИОТЕКЕ”

Приказ треба да садржи основне библиографске податке о публи-кацији или библотечко-информационој грађи и изворима (у самом под-наслову приказа навести аутора, наслов, издавача и број стране, односно материјални опис извора као и интернет адресу ако је извор доступан на интернету).

**Пример**: Јасмина Нинков, *Библиотека у XXI веку*. Београд: Чигоја, 2010, 103 стр.

Приказ треба да садржи следеће елементе или целине:

а) Кратак уводни део у ком се објашњава зашто је аутор изабрао одређену тему и шта је желео да покаже њеном елаборацијом.

б) Кратак садржај без улажења у детаље како би се читалац при-каза увео у критичка разматрања која следе.

в) Критичка разматрања у којима се садржај аргументовано кри-тички процењује, било позитивно или негативно. Идентификују се основне тезе које аутор заступа или аргументи и докази које аутор кори-сти у поткрепљивању својих тврдњи. У овом делу треба показати коју је методологију аутор користио при изради рада и о којој врсти дела је тачно реч (стручно, научно есејистичко и сл.), коме је дело намењено и по чему завређује посебну пажњу, које дилеме или теоријске поставке предлаже. Потребно је истаћи занимљивости због чега би аутор при-каза то дело препоручио стручној јавности, односно изнети лични став о делу које се приказује. Одредити место публикације међу раније обја-вљеним делима из те области, уколико постоји мало дела из те области и ту чињеницу треба истаћи.

г) Закључак приказа треба да садржи оцену огранизације грађе у пубуликацији, стила писања и коментар да ли је тема у потпуности обрађена или који је аспект теме приказан.

Приказ не треба да садржи више од 9000 карактера (укључујући и размаке), изузетно када су научне рецензије у питању радови могу бити обимнији.

Молимо вас да назначите своје име, телефон, имејл адресу, афилијацију (назив установе у којој радите) и да текстове доставите у дигиталној форми – видети Упутство ауторима <https://korakbiblioteke.biblioteka-uzice.rs/uputstvo-autorima/>

имејл адресу [korakbiblioteke@biblioteka-uzice.rs](mailto:korakbiblioteke@biblioteka-uzice.rs)